विशुनपुरा(गढ़वा): बालू घाटों से बालू उठाव में हुए गड़बड़ी का मामला उजागर होने के बाद गढ़वा जिले के विभिन्न घाटों से अवैध रूप से ओवरलोडेड सीमावर्ती उत्तर प्रदेश जा रहे बालू ट्रकों को अनुमंडलीय पदाधिकारी कमलेश्वर नारायण एवं थाना प्रभारी करुणाशंकर दुबे ने छापामारी अभियान चलाकर एक बालू एवं एक गिटी लदा ट्रक को जप्त कर विशुनपुरा थाना को सौंपा दिया। अनुमंडलीय पदाधिकारी के द्वारा किए गए कार्रवाई से बालू माफियाओं में हड़कंप मच गया है। प्रशासन की करवाई से विशुनपुरा मझिआंव मुख्य सड़क से पूरे दिन ट्रक का परिचालन बंद है। अबैध रूप से ओभर लोड बालू ले जाने से सरकारी राजस्व का भारी भरकम नुकसान हो रहा है। उत्तरप्रदेश जा रहे बालू ट्रकों का 500 से 600 सीएफटी का चलान पर 1000 से 1200 सीएफटी बालू की ढुलाई किया जा रहा है। इसकी जानकारी खनन विभाग को भी है, लेकिन बालू माफियाओ के मिली भगत से अवैध ओभरलोड बालू का कारोबार चल रहा है।